  Виталий Пронин Удмуртиысь МЧС ивортэмъя, туннэ, 16-тӥ куартолэзе, 14 час 55 минутэ азьвыл ожгар частьлэн интыяз тылпу потӥз но, 2011-тӥ арын пуштытэк кылем снарядъёс пуштылыны кутскизы. Гомась интые келямын тылпу кысӥсь поезд, 28 пумо спецтехника. Элькунамы возьмало тылпу кысӥсь Бе-2 самолёт-амфибиез но Ми-8 вертолётэз. Самолёт вуыны кулэ 19 час котырын. Ожгар частьысь калыкез 16-тӥ куартолэзе эвакуировать каризы. Отын 1 сюрс 400 пала улӥсез. Тросэз ӵыжы-выжыоссы доры кошкизы. Соос понна огдырлы улон интыос усьтэмын Баграш-Бигра, Эдейгурт, Уча школаосын. Усьтэмын «пӧсь» телефонъёс. МЧС-лэн элькун управленияз - 8 (3412) 51-45-50, Пичи Пурга ёрос администрациын - 8 (34138) 4-16-84. Эдуард Степанов Туспуктэмез МЧС-лэн элькун управлениезлэн  